จาตุรนต์ชี้ยกเลิกวันยุบสภาผิดหนัก ถามจะปรองดองจริงก็ต้องประนีประนอม
จาตุรนต์แนะ นายกฯ ต้องเป็นผู้ใหญ่และจริงใจอย่าตุกติก วอนเสื้อแดง ข้อเรียกร้องต้องชัดเมื่อบรรลุก็ต้องยุติการชุมนุมโดยเร็ว13 พ.ค.53 นายจาตุรนต์ ฉายแสง ประธานสถาบันศึกษาการพัฒนาประชาธิปไตย กล่าวถึงสถานการณ์ทางการเมือง การเจรจาระหว่างฝ่ายรัฐบาลกับ นปช.เพื่อหาทางออกจากวิกฤตว่าวิกฤตการเมืองที่ดำรงอยู่ขณะนี้เกิดจากความไม่เป็นประชาธิปไตยและปัญหา 2 มาตรฐานที่เกิดขึ้นอย่างต่อเนื่องในเกือบ 4 ปีที่ผ่านมา กลุ่มคนเสื้อแดงเสนอทางออกด้วยการเรียกร้องให้ยุบสภาส่วนรัฐบาลได้เลือกใช้วิธีการการสลายการชุมนุมด้วยกำลังอาวุธภายใต้ข้ออ้างว่าขอพื้นที่คืนเหตุการณ์จึงบานปลายมาถึงทุกวันนี้เมื่อรัฐบาลเห็นว่าไม่สามารถใช้กำลังสลายการชุมนุมได้ จึงเปลี่ยนมาเสนอแผนปรองดองตามคำเรียกร้องของหลายฝ่ายทั้งในประเทศและต่างประเทศ การปรองดองจะเกิดขึ้นได้สังคมต้องเดินหน้าสู่การเลือกตั้งเพื่อให้ประชาชนช่วยแก้ปัญหาความไม่เป็นประชาธิปไตยขณะเดียวกันการใช้กฎหมายรักษากฎหมายต้องเป็นไปตามหลักนิติธรรม ต้องทำให้ระบบยุติธรรมของประเทศไม่เป็นสองมาตรฐานแล้วให้ทุกฝ่ายเข้าสู่ระบบยุติธรรมอย่างเท่าเทียมในช่วงวันสองวันนี้มีแนวโน้มว่าสังคมไทยอาจจะถลำลึกสู่วิกฤตที่รุนแรงยิ่งขึ้นซึ่งจะเป็นเรื่องที่น่าเสียดายเพราะการแก้ปัญหาที่ถูกทางและการเจรจาประนีประนอมที่มีมาอย่างต่อเนื่องกำลังจะสะดุดหยุดลงเสียแล้วสิ่งที่นายกฯอภิสิทธิ์กำลังทำอยู่จะเป็นความผิดพลาดอย่างร้ายแรงชนิดที่จะเสียใจตลอดไปอยากเสนอให้นายกฯทบทวนท่าทีล่าสุดของตนเสียใหม่นายกฯต้องแสดงความเป็นผู้ใหญ่และจริงใจ เลิกตุกติกและทำในสิ่งที่ตรงข้ามกับการปรองดองนายกฯต้องเลิกล้มความคิดที่จะซื้อเวลาให้นานออกไปกว่าที่พูดไว้ โดยควรจะประกาศให้ชัดเจนว่าจะยุบสภาตามที่ได้ประกาศไว้อย่าโยกโย้ บิดพลิ้วต่อไปเลิกล้มแผนตัดน้ำตัดไฟ และการใช้รถถังยานเกราะกับกองกำลังอาวุธเข้าคุกคามหรือสลายการชุมนุมรวมทั้งการเตรียมที่คุมขังแกนนำ นปช.ทั้งๆ ที่ได้รับปากไว้แล้วในการเจรจาว่าจะไม่คัดค้านการประกันตัวสิ่งที่รัฐบาลและ ศอฉ.กำลังทำอยู่มีแต่จะทำให้สถานการณ์เลวร้ายลงไปอีกผมไม่เชื่อว่าทหารจะยอมเป็นเครื่องมือของรัฐบาลในการปราบปรามเข่นฆ่าประชาชนอีกแต่พฤติกรรมของรัฐบาลและ ศอฉ.ก็กำลังเพิ่มความเสี่ยงที่จะทำให้เกิดความรุนแรงสูญเสียรวมทั้งทำให้เหตุการณ์บานปลายไม่สิ้นสุดสำหรับการชุมนุมของคนเสื้อแดงนั้นเข้าใจว่าข้อห่วงใยที่สำคัญที่สุดของคนเสื้อแดงในขณะนี้คือ ต้องการหลักประกันว่านายกฯและรองนายกฯสุเทพ จะต้องเข้าสู่กระบวนการยุติธรรมสิ่งที่ควรทำก็คือ ทำข้อเรียกร้องนี้เป็นข้อสรุปที่ชัดเจนเมื่อบรรลุข้อเรียกร้องนี้แล้วก็ควรยุติการชุมนุมโดยเร็ว ไม่ควรมีข้อเรียกร้องอื่นๆเพิ่มเติมที่จะทำให้การชุมนุมยืดเยื้อต่อไป
จาตุรนต์แนะ นายกฯ ต้องเป็นผู้ใหญ่และจริงใจอย่าตุกติก วอนเสื้อแดง ข้อเรียกร้องต้องชัดเมื่อบรรลุก็ต้องยุติการชุมนุมโดยเร็ว 13 พ.ค.53 นายจาตุรนต์ ฉายแสง ประธานสถาบันศึกษาการพัฒนาประชาธิปไตย
การชุมนุมเดือนมีนาคม - พฤษภาคม 2553,การปรองดอง,คนเสื้อแดง,อภิสิทธิ์ เวชชาชีวะ